Prof. dr. Vasile Neacşa: "Războiul este o escrocherie".
Prof. dr. Vasile Neacşa: Ca şi în cazul Iugoslaviei din 1995, embargoul impus cuprindea orice tip de produs, inclusiv medicamente, fapt ce a condus la moartea a mii de oameni în spitale, pentru că nu au putut beneficia de un tratament adecvat. Lucrurile par să se repete într-o formă în crescendo acum. Prof. dr. Vasile Neacşa: Ucraina a refuzat să aplice protocolul Minsk, deoarece s-ar fi ajuns tot la independenţa celor două provincii din regiunea Donbas. Pe cale paşnică nu s-a putut. Aşa că s-a trecut la război. În mod evident, tot SUA a susţinut Ucraina. Ca şi câinele care este aţâţat cu băţul prin gard. Aşa cum Occidentul a operat Kosovo, aşa vrea şi el Crimeea lui. Prof. dr. Vasile Neacşa: V. Zelenski vrea arme. Occidentul i-a dat. V. Zelenski vrea avioane. America s-a opus. V. Zelenski vrea no-fly zone. America a refuzat. V. Zelenski vrea să ne bage în război cu Rusia. America s-a opus. Devine clar cine este stăpânul lui V. Zelenski. Atâta timp cât SUA nu s-a săturat ca un clovn ca V. Zelenski să joace pe scena din Broadway, războiul nu se va termina.
Prof.dr. Vasile Neacşa afirmă că orice război aduce cu sine aşa-numitele "gulere albe", politicieni şi contractanţi, în spatele cărora se află oamenii simpli, manevraţi cu cinism către primitivism, operaţiune la care asistăm şi acum, în cazul războiului Rusia-Ucraina. Astfel că, mai spune prof. dr. Vasile Neacşa, în final, învinşii sunt cei mulţi, cunoscuţi şi/sau anonimi, care plătesc tot ce li se fabrică peste noapte. Redăm integral textul semnat de prof. dr. Vasile Neacşa:Generalul American Smedley Butler scria în cartea sa "Războiul este o escrocherie": "Timp de mulţi ani, ca soldat, am avut bănuiala că războiul este o escrocherie; până când m-am retras în viaţa civilă mi-am dat seama pe deplin de asta". "În Primul Război Mondial, doar o mână de oameni a strâns profiturile conflictului. Cel puţin 21.000 de noi milionari şi miliardari au fost făcuţi în Statele Unite în timpul Războiului Mondial… Câţi dintre aceşti milionari de război au purtat o puşcă?".Cum este evident că între învinşi şi învingători nu este decât un câmp de cruci, ştim în acelaşi timp că numele politicienilor şi contractanţilor nu se regăsesc pe niciuna dintre acele cruci. Iar în spatele fiecărei tabere de gulere albe se află oameni normali, ca mine, ca tine, care nu au ales războiul. Aceste gulere albe îşi manevrează propria populaţie cu cinism, către abisuri civilizaţionale, care ţin de primitivism. Ca şi în cazul Iugoslaviei din 1995, embargoul impus cuprindea orice tip de produs, inclusiv medicamente, fapt ce a condus la moartea a mii de oameni în spitale, pentru că nu au putut beneficia de un tratament adecvat. Lucrurile par să se repete într-o formă in crescendo acum. La Bruxelles magazinele ruseşti s-au închis subit. Frizerul nu mai oferă servicii ruşilor. Unele magazine au scos produsele ruseşti din vânzare şi nu îi mai primesc pe ruşi înăuntru. Este periculos să vorbeşti limba rusă pe stradă. Delirul a atins cote alarmante. Nimic nu este uitat. Arta, care apropie şi constituie un pod de legătură între culturi, valori şi civilizaţii, este înjosită inimaginabil. Dirijorul rus Valery Gergiev şi-a pierdut slujba la Orchestra Filarmonicii din München, marţi, după ce nu a răspuns la o scrisoare a primarului Dieter Reiter, care i-a cerut să se pronunţe împotriva lui Putin. Artiştilor ruşi li se cere să se pronunţe împotriva războiului lui V. Putin sau riscă să-şi piardă locul de muncă în toată Europa. Vocea de aur a lumii, Anna Netrebko, şi-a văzut anulate spectacolele de la Hamburg şi München, Opera de Stat din Bavaria invocându-i-se "lipsa unei distanţări suficiente" faţă de V.Putin. În afara faptului că are o voce sublimă şi este de o frumuseţe absolută, are şi o gândire impresionantă. Scria zilele trecute: "În primul rând : sunt împotriva acestui război. Sunt rusoaică şi îmi iubesc ţara, dar am mulţi prieteni în Ucraina, iar durerea şi suferinţa de acum îmi frâng inima. Îmi doresc ca acest război să se termine şi ca oamenii să poată trăi în pace. Pentru asta sper şi mă rog. Vreau să adaug un lucru, totuşi, a forţa artiştii sau orice persoană publică să-şi exprime opiniile politice în public şi să-şi denunţe patria nu este corect. Aceasta ar trebui să fie o alegere liberă. Ca mulţi dintre colegii mei, nu sunt o persoană politică. Nu sunt un expert în politică. Sunt un artist şi scopul meu este să unesc oamenii peste divizările politice". Dar gulerele albe aveau dopuri în urechi. Probabil că nu o vom mai auzi cântând decât pe discuri, la radio sanţ sau un fel de radio Europa Liberă sau Rusia Liberă. Pe când oare? La fel mă astept să acoperiţi tablourile din muzee ale lui Vassily Kandinsky, Ilia Repin sau Marc Chagall. Sau să îl daţi afară din America pe Ilia Kabakov. Prin minte îmi trec cu groază imagini din perioada când în Germania pe uşile magazinelor şi caselor evreilor apărea vopsită cu galben, câte o stea a lui David. Nu, nu era Crăciu….( atenţie, nu este corect să pronunţăm acest cuvânt pe coridoarele instituţiilor europene). Apoi, oamenii dispăreau din casele lor… fără urmă. Ca şi Albert Einstein, unii migrau către orizonturi mai paşnice.Ce minte scurtă avem şi cât de bine reuşesc unii să se disimuleze. Şi asta gândindu-mă la planurile de reînarmare ale Germaniei, de expansiune a Rusiei şi de scurta memorie cu referire la tratate opresive pe jumătate rectificate, Ribentrop-Molotov. O facem atunci când ne aranjează şi dacă ne aranjează. În Germania, Partidul Ecologist German în mod subit a uitat de orice problemă legata de încălzirea planetară, centrale atomice etc. Şi-a calcat în picioare propriul program. Cu toţi într-o suflare au zis 100 miliarde Є îi găsim noi. Eurobondurile se înmulţesc şi populaţia sărăceşte. Oare ce relaţie matematică să fie la mijloc ? Ahaa, COVID. A trecut. Acum este Ucraina. Mai apoi ce o mai fi ? Să ne facem o armată MAAARE, dar tot sub comanda NATO, adică a Americii. Eurobondurile să trăiască şi sărăcia să-nflorească.Este la mintea cocoşului ce vrea V.Putin. A spus-o şi a repetat-o. V. Putin vrea să se respecte protocolul Minsk şi să îl lase lume în pace cu Crimeea lui cu tot.Ucraina a refuzat să aplice protocolul Minsk deoarece s-ar fi ajuns tot la independenţa celor două provincii din regiunea Donbas. Pe cale paşnică nu s-a putut. Aşa că s-a trecut la război. În mod evident tot SUA a susţinut Ucraina. Ca şi câinele care este aţâţat cu băţul prin gard. Aşa cum Occidentul a operat Kosovo aşa vrea şi el Crimeea lui. La Kosovo s-a invocat articolul 1 din Carta Natiunilor Unite. De ce la Crimeea nu se poate? Identic, acelaşi cadru juridic la diferenţă de 4 ani. Specialiştii în materie de strategii, în special americani, încă se gândesc cum să interpreteze ( sic!). Vorbe în vânt !V. Zelenski vrea arme. Occidentul i-a dat. V. Zelenski vrea avioane. America s-a opus. V. Zelenski vrea no-fly zone. America a refuzat. V. Zelenski vrea să ne bage în război cu Rusia. America s-a opus. Devine clar cine este stăpânul lui V. Zelenski. Atâta timp cât SUA nu s-a săturat ca un clovn ca V. Zelenski să joace pe scena din Broadway, războiul nu se va termina. Întrebarea cea mai grea vine acum, ce interese are SUA să îl ţină pe V. Zelenski şi până când? Iar pentru cei care doresc să mă contrazică îi trimit la Smedley Butler. Lăsând gulerele albe de-o parte, învinşii sunt oameni ca Anna Netrebko, Valery Gergiev, Alexey Vasilievich, Martens Nils, Jorge Delcoigne, Popescu Nicolae….ca ei, cei mulţi, ca noi, cei mulţi şi anonimi, care plătim tot ce ni se fabrică peste noapte. Şi am impresia că nu suntem decât la început.N.R. Vae victis vai de cei învinşi (expresie din limba latină).